钦定古今图书集成/明伦汇编/官常典/第769卷 > 贡靖国
## 钦定古今图书集成/明伦汇编/官常典/第769卷 > 贡靖国

按《明外史梅守德传》：“同邑贡靖国，字元忠，生有至情。
年十四，补诸生。兄安国见其履污，怒曰：‘汝尚为童子
戏耶？扑之’。靖国谨受教。后罗汝芳来知府事，从之问
学。居母忧，柴毁骨立。举万历二年进士，除刑部主事，
进员外郎。张居正欲置人重辟，令其子嗣修以通家
刺来谒，靖国还之曰：‘误矣，彼此初无世谊也’。力争于”
尚书前，竟出之。秩满，调泉州知府，用廉平为理，移两
浙盐运使。属吏来长科者，巡鹾御史姻也，倚势为奸。
靖国廉得状，寘之狱。御史怒，属监司出之，靖国遂投
劾归。贡氏家世富厚，自靖国入仕，产日减。尝曰：“人皆
因禄富，我独为官贫。”久之卒。弟安国，由岁贡生历东
平知州。